CELEX: 62009TN0063
Language: et
Date: 2009-02-17 00:00:00
Title: Kohtuasi T-63/09: 17. veebruaril 2009 esitatud hagi – Volkswagen AG versus Siseturu Ühtlustamise Amet – Suzuki Motor (SWIFT GTi)

1.5.2009   
            
            
               ET
            
            
               Euroopa Liidu Teataja
            
            
               C 102/22
            
         17. veebruaril 2009 esitatud hagi – Volkswagen AG versus Siseturu Ühtlustamise Amet – Suzuki Motor (SWIFT GTi)
   (Kohtuasi T-63/09)
   2009/C 102/35
   Hagiavaldus esitati saksa keeles.
   
      Pooled
   
   
      Hageja: Volkswagen AG (Wolfsburg, Saksamaa) (esindajad: advokaadid H.-P. Schrammek, C. Drzymalla ja S. Risthaus)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Suzuki Motor Corporation
   
      Hageja nõuded
   
   
               —
            
            
               Tühistada Siseturu Ühtlustamise Ameti teise apellatsioonikoja 9. detsembri 2008. aasta otsus (asi R-749/2007-2);
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   
      Ühenduse kaubamärgi taotleja: Suzuki Motor Corporation.
   
      Asjaomane ühenduse kaubamärk: sõnamärk „SWIFT GTi” kaupadele klassis 12 (taotlus nr 3 456 084).
   
      Vastulause aluseks oleva kaubamärgi või tähise omanik: hageja.
   
      Vastulause aluseks olev kaubamärk või tähis: Saksa sõnamärk „GTI” (nr 39 406 386) ja rahvusvaheline sõnamärk „GTI” (nr 717 592) kaupadele klassis 12.
   
      Vastulausete osakonna otsus: lükata vastulause tagasi.
   
      Apellatsioonikoja otsus: jätta kaebus rahuldamata.
   
      Väited: määruse (EÜ) nr 40/94 (1) artikli 8 lõike 1 punkti b rikkumine, kuna vastandatud kaubamärkide puhul esineb segiajamise tõenäosus.
   
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT 1994, L 11, lk 1; ELT eriväljaanne 17/01, lk 146).